b"\n_START_ARTICLE_\nToma\xc5\xbe Drolec\n_START_SECTION_\n\xc5\xbdupanovanje\n_START_PARAGRAPH_\nNa prvih \xc5\xbeupanskih volitvah novembra 1998 je Drolec prejel 1838 od oddanih 2377 glasov in leta 2002 je dobil 1.967 od skupaj 2755 oddanih glasov. Na volitvah leta 2006 je proti Pavlu \xc5\xa0midu (SDS) zmagal s 73,55% volilnih glasov, leta 2010 pa s 54,53%. Vsa leta je bil izvoljen kot neodvisni kandidat._NEWLINE_V \xc4\x8dasu njegovega \xc5\xbeupanovanja je ob\xc4\x8dina zgradila tretjo najve\xc4\x8djo poslovno cono v Sloveniji (Poslovna cona Komenda) in bila tudi prva ob\xc4\x8dina, kjer so leta 2007 cepili u\xc4\x8denke 8. in 9. razredov proti virusu HPV.\n_START_SECTION_\nObto\xc5\xbebe o podkupovanju in nepravilnostih\n_START_PARAGRAPH_\nNa ob\xc4\x8dinski seji 30. maja 2011 je Drolec priznal, da je za ob\xc4\x8dinske posle podkupoval uradne osebe. Tako je na seji med drugim dejal: \xc4\x8ceprav snemamo, bom povedal to na glas. Me je bilo sram, ko sem hodil iz ob\xc4\x8dine po soglasja za to trgovino. Sem se po\xc4\x8dutil kot 'tavelik' mafijec. 16 ali 26 tiso\xc4\x8d evrov sem imel, takole sem jih pokazal. Majda povej, \xc4\x8de ni res. Sem dejal, \xc4\x8de me zaprejo, me zaprejo. Jaz sem \xc5\xa1el soglasja iskat, gospodje. Ja, soglasja iskati. To\xc4\x8dno sem vedel, koliko moram kak\xc5\xa1nemu nesti, da sem dobil podpisana soglasja, da je zadnja denacionalizacija bila 'u\xc5\xa1timana', da smo potem lahko startali. \xc4\x8ce me bodo zaprli, me bodo zaprli. Tudi do tega je pri\xc5\xa1lo. In \xc4\x8de mislite, da ni treba nikomur ni\xc4\x8d dati, tudi tamle dol po na\xc5\xa1ih ministrstvih pa po va\xc5\xa1ih, saj so ravno toliko va\xc5\xa1a kot na\xc5\xa1a. \xc4\x8ce mislite, da ni treba za usluge ni\xc4\x8d nobenemu dati, ste se hudo zmotili. S tem je postal prvi visoki ob\xc4\x8dinski funkcionar v Sloveniji, ki je priznal podkupovanje uradnih oseb za ob\xc4\x8dinske zadeve._NEWLINE_1. septembra 2011 so mediji razkrili domnevne nepravilnosti v povezavi s poslovno cono: PC Komenda je tako od zasebnega podjetja Candor, ki naj bi bil povezan tudi z biv\xc5\xa1im predsednikom vlade Tonetom Ropom, odkupila dobrih 8% lastnega dele\xc5\xbea, pri \xc4\x8demer je PC Komenda prevzela vse obveznosti Candorja do Factor banke. Ob\xc4\x8dinski svetniki mu tudi o\xc4\x8ditajo sporna nakazila ve\xc4\x8d kot 7,7 milijona evrov, ko so bili ra\xc4\x8duni izstavljeni brez pogodb ali dokazil o opravljenih storitvah; z enim od teh podjetih je posredno povezan tudi Ropov sin. Pozneje so mediji tudi objavili, da ima lastni\xc5\xa1ki dele\xc5\xbe v PC Komenda tudi ta\xc5\xa1\xc4\x8da Drol\xc4\x8deve h\xc4\x8dere._NEWLINE_Za Dnevnik je Drolet tudi priznal, da se je glede gradnje PC Komenda obrnil na takratnega predsednika vlade Ropa, ki ga je seznanil z Brankom Ple\xc4\x8dincem, ki mu je naredil veliko uslug._NEWLINE_To\xc5\xbeilstvo je \xc5\xbee 2. septembra spro\xc5\xbeili predkazenski postopek glede njegovega priznanja podkupovanja uradnih oseb. 4. septembra je Drolec izjavil, da ni podkupoval uradnih oseb, ampak pet fizi\xc4\x8dnih oseb, ki so bile v denacionalizacijskem postopku; dal jim je lastni denar. Na novinarski konferenci, katero je sklical 5. septembra, pa je ponovno zanikal podkupovanje ter dejal, da z lastnim denarjem izpla\xc4\x8dal denacionalizacijske upravi\xc4\x8dence, da bi ob\xc4\x8dina dobila soglasja za gradnjo trgovine v Centru Komenda. Dedi\xc4\x8di, za katere je Drolec trdil, da jih je izpla\xc4\x8dal, so zanikali, da bi jim Drolec izpla\xc4\x8dal za soglasja. Ob\xc4\x8dinski svetniki pa so nato tudi trdili, da so o \xc5\xbeupanovih dejanjih \xc5\xbee dolgo namigovali, a jih ni nih\xc4\x8de upo\xc5\xa1teval."